OpenLLM-France/wikimedia huggingface dataset:
# Lim Mi-kyung

Lim Mi-kyung (17 de maig de 1967) és una ex-jugadora d'handbol sud-coreana que va competir durant la dècada de 1980.
El 1988 va prendre part en els Jocs Olímpics de Seül, on guanyà la medalla d'or en la competició d'handbol.

## Referències

* ↑ «Im Mi-Gyeong Olympic Results». sports-reference.com. Arxivat de l'original el 13 de desembre 2012. [Consulta: 7 novembre 2019].
# Ha Tae-kwon

Ha Tae-kwon o Ha Tae-Gwon (en hangul: 하태권; en hanja: 河泰權) (Hyung-Gye, Corea del Sud 1975) és un jugador de bàdminton sud-coreà, ja retirat, guanyador de dues medalles d'or.

## Biografia

Va néixer el 30 d'abril de 1975 a la ciutat de Hyung-Gye, població situada a Corea del Sud.

## Carrera esportiva

Va participar, als 21 anys, en els Jocs Olímpics d'Estiu de 1996 realitzats a Atlanta (Estats Units), on va aconseguir finalitzar cinquè en la competició masculina de dobles al costat de Gang Gyeong-Jin, aconseguint així un diploma olímpic. En els Jocs Olímpics d'Estiu de 2000 realitzats a Sydney (Austràlia) va aconseguir guanyar la medalla de bronze en la competició masculina de dobles al costat de Kim Dong-moon i va finalitzar novè en la competició de dobles mixts fent parella amb Jeong Jae-Hui. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla d'or en la competició de dobles masculins fent novament parella amb Dong-moon.
Al llarg de la seva carrera ha guanyat dues medalles en el Campionat del Món de bàdminton, entre elles una d'or.
# An Han-bong

An Han-bong (coreà: 安漢奉?) (Haenam County, 15 d'octubre de 1968) és un ex-lluitador sud-coreà, especialista en la lluita grecoromana, que va competir durant les dècades de 1980 i 1990.
El 1992 va prendre part en els Jocs Olímpics de Barcelona, on guanyà la medalla d'or en la prova del pes gall del programa de lluita grecoromana. En el seu palmarès també destaquen una medalla de plata i una de bronze al Campionat del món de lluita, dues d'or al Campionat d'Àsia de lluita i una d'or als Jocs Asiàtics.

## Referències

* ↑ «An Han-Bong Olympic Results». sports-reference.com. Arxivat de l'original el 4 de desembre 2009. [Consulta: 23 novembre 2019].
* ↑ An, Han-Bong (KOR) a International Wrestling Database
# Tzatziki

El tzatziki (grec τζατζίκι [dza'dziki] o [dʒa'dʒiki]) és un plat de la cuina grega, turca, i persa, servit habitualment com a aperitiu fred, que també es fa servir com a salsa per a suvlaki o gyros. El tzatziki es fa amb iogurt (típicament de llet d'ovella o de cabra), cogombre ratllat i escorregut, all trinxat, oli d'oliva, sal i opcionalment amb vinagre i alguna herba aromàtica, típicament anet, o menta picada o julivert picat. A vegades també s'hi afegeix pebre negre o suc de llimona. Se sol servir guarnit amb olives negres (típicament de tipus Calamata) i un raig d'oli d'oliva.
La paraula grega tzatziki deriva del turc cacık.
Cacık és un plat a la cuina turca fet a base de iogurt, cogombre, aigua i all. Es decora amb herbes i oli d'oliva. Es pot definir com una sopa freda i és un plat consumit generalment a l'estiu, encara que hi ha també una variant d'hivern.

## Orígens

La paraula turca cacık troba els seus orígens en la paraula persa jāj ژاژ que vol dir herbes aromàtiques. Apareix en els diccionaris otomans des del segle xvii.

## Preparació

El iogurt es barreja amb all molt i se li afegeix aigua i sal. Els cogombres es pelen i es tallen a daus. Aquests cubs s'agreguen al iogurt amb all i se segueix barrejant suaument, a mà, sense danyar els cogombres. Quan adquireix la densitat desitjada es deixa refredar al frigorífic. A l'hora de servir se li afegeix un raig d'oli d'oliva verge, sense barrejar, i se'l decora amb herbes com orenga, farigola i julivert o coriandre.
Tradicionalment, a l'hivern, perquè antigament no es feien cogombres en aquesta estació, el cacık es prepara amb enciam en comptes de cogombre.
El Cacık es pot consumir en comptes de la sopa a l'estiu, o al costat de plats de carn o el pilaf o simplement com un meze. En aquest últim cas s'elabora amb menys aigua, o en comptes d'aigua afegint gel al iogurt.

## Varietats

* Tzatziki, la versió grega del cacık, és una salsa a força de cogombre i iogurt, consumit en molts plats, especialment de carn.

## Plats similars

* Tarator és la variant del cacık en diversos països de l'entorn dels Balcans i antics integrants del desaparegut Imperi Otomà.

## Vegeu també

* Tarator
* Ayran çorbası

## Referències

* ↑ Τζατζίκι, www.sintagespareas.gr [Consulta: 31 de desembre del 2010] (grec)
* ↑ Encarta Online Dictionary - tzatziki Arxivat 2007-10-24 a Wayback Machine.
* ↑ Fatih Yildiz. Development and Manufacture of Yogurt and Other Functional Dairy Products. CRC Press, 24 novembre 2009, p. 11–. ISBN 978-1-4200-8208-1.
* ↑ «cacık». [Consulta: 25 desembre 2017].
* ↑ Martha Rose Shulman. Mediterranean Harvest: Vegetarian Recipes from the World's Healthiest Cuisine. Rodale, 8 juny 2010, p. 106–. ISBN 978-1-60529-619-7.
# Batalla de Pontlieue

La batalla de Pontlieue va tenir lloc el dia 10 de desembre de 1793; durant la Revolta de La Vendée, els Vendéans s'apoderaren de la ciutat de Le Mans.
Després de la seva victòria a la batalla de La Flèche el 8 de desembre, els Vendéans es van dirigir a Le Mans. Alertats, els defensors de la ciutat van construir fortificacions bàsiques, un reducte a Pontlieue al moll de la Missió darrere del pont, un altre de 4 canons a la carretera de Foulletourte i un lloc i abatiment de fusta al gual de Maulny. A Mans, l'alcalde Pierre Potier de la Morandière hauria ordenat l'afusellament de 200 a 300 presoners reialistes, incloent un gran nombre de dones, però el representant del Govern republicà, Garnier de Saintes hauria impedit l'execució. Per defensar-se, les forces republicanes només sumaven 3.000 a 4.000 homes, inclosos 200 hússars, la Guàrdia Nacional, tres batallons de voluntaris, un de Valenciennes i l'altre de Saint-Denis-d'Orques en Sarthe. i un darrer format recentment per joves requisats, mal armats i que mai no han lluitat. Aquestes forces estan comandades pel general Chabot i el representant Jacques Garnier dit Garnier de Saintes.
El 10 de desembre, els Vendéans i els Chouans van arribar a Le Mans i van atacar a tres fronts, Pontlieue, Maulny i Saint-Gilles. Tanmateix, els republicans no eren prou nombrosos com per resistir i es van adoptar posicions en mitja hora o tres quarts d'hora. L'enfrontament més greu es va produir al pont de Pontlieue, on van ser rebutjats en particular 50 hússars. Els Vendéans van apoderar-se de Le Mans per perseguir-los, tot i que 1.500 defensors van aconseguir resistir bastant llargament als carrers de la ciutat.
Posteriorment, milers de vendeans acompanyats de ferits, malalts, dones i nens van abocar a la ciutat. Requisaren habitatge, menjar i roba. Es comet un saqueig i l'endemà alguns presoners són afusellats segons l'informe dels administradors de Sarthe1, però en petit nombre, però, segons l'historiador Émile Gabory, els presos republicans són alliberats després de la batalla.
Els republicans de Chabot i Garnier van tornar a caure sobre Alençon on van entrar amb 2.000 homes el 12 de desembre.

## Referències

* 1 2 3 Jean Julien Michel Savary, Guerre des Vendéens et des chouans, par un officier supérieur de l'armée de Vendée (1824-1827), t. II, p. 422-424.
* 1 2 3 4 5 Émile Gabory, Les Guerres de Vendée, p. 312.
* ↑ M. Mémin, Pontlieue i Arnage, capítol I, pàgina 8

## Vegeu també

* Pont dels Vendeans

## Bibliografia

* Marcel Mémin, Pontlieue et Arnage: antiga parròquia rural de Le Mans, Imprimerie Monnoyer, Le Mans, 1968
# Roser Oliver i Olivella

Roser Oliver Olivella (Sant Sadurní d'Anoia, Alt Penedès, 1965) és una periodista i reportera catalana. És la corresponsal de TV3 i Catalunya Ràdio al Pròxim Orient.
Llicenciada en Ciències de la Informació per la Universitat Autònoma de Barcelona i amb un postgrau en Estudis Internacionals per la Universitat de Barcelona, Roser Oliver treballa a TV3 des de l'any 1990, on va començar com a reportera ENG. Durant la seva trajectòria professional com a periodista, Oliver ha viatjat a més de 70 països, on ha cobert multitud de conflictes bèl·lics, com el genocidi de Ruanda, la guerra de Bòsnia, la guerra de Kosovo, el conflicte entre Israel i Palestina o la guerra de l'Afganistan.
Roser Oliver formà part durant onze anys del programa "30 minuts", i també va dirigir el programa "En directe". Mentre formava part de "30 minuts", va fer reportatges sobre els atemptats a Casablanca, Dubai, les bandes de l'Est a Bulgària i Romania, els desapareguts a Mèxic, el conflicte entre flamencs i valons a Bèlgica, el 20è aniversari de la caiguda del mur de Berlín o l'enderrocament de Hosni Mubàrak a Egipte, a més de múltiples reportatges de temàtica social i històrica, com "Después de Dios, Muñoz", sobre el controvertit empresari Julio Muñoz Ramonet. També ha codirigit un documental sobre la construcció de la Sagrada Família per a National Geographic.
Des de l'any 2019 treballa a la secció d'Internacional dels Informatius de TV3. I, el 2022 Roser Oliver es va convertir en la nova corresponsal de la CCMA, de TV3 i Catalunya Ràdio al Pròxim Orient, des de la ciutat de Jerusalem.
Oliver ha estat premiada diverses vegades pels seus documentals a la Corporació Catalana de Mitjans Audiovisuals (CCMA), com "Escanyats per la hipoteca" mereixedor del 'Premi Consell Municipal de Benestar Social de Barcelona', o "Trànsit, menors transsexuals", que va rebre el 'premi a millor documental' al Seattle Transgender Film Festival, el segon premi al 'Japan Prize' i que va ser seleccionat als festivals de Tessalònica a Grècia, al KASHISH Mumbai a Índia, al Festival des Libertés de Bèlgica, al Bloomington Pride Film Festival als Estats Units, i al Chania Film Festival de Creta.

## Referències

* 1 2 3 «Roser Oliver, nova corresponsal de la CCMA al Pròxim Orient. TV3 i Catalunya Ràdio renoven la corresponsalia conjunta al Pròxim Orient, que a començament del 2022 tindrà la seu a la ciutat de Jerusalem. La nova corresponsal serà Roser Oliver, fins ara redactora de la secció d'Internacional dels Informatius de TV3». Corporació Catalana de Mitjans Audiovisuals (CCMA), 03-09-2021 [Consulta: 17 octubre 2023].
* 1 2 «Roser Oliver, corresponsal de la CCMA en Oriente Próximo». Infoperiodistas, 08-10-2021 [Consulta: 17 octubre 2023].
* ↑ «Roser Oliver serà la nova corresponsal de TV3 i Catalunya Ràdio al Pròxim Orient». Comunicació 21, 04-09-2021 [Consulta: 17 octubre 2023].
# Francesc Triola i Torres

Francesc Triola Torres (Ripoll, Ripollès, 3 de maig de 1960) periodista ha estat director general de COM Ràdio, ha dirigit diverses emissores de proximitat i ha treballat a Cadena 13, RNE, TVE i ETB. Va dirigir el programa TotsxTots a COM Ràdio fins a l'any 2007.
Ha rebut la Menció Honorífica de l'Institut Català de Drets Humans per a la divulgació i defensa dels drets fonamentals, el Premi Comunicació i Benestar Social 2000 de l'Ajuntament de Barcelona, el Premi Joan Alsina de Drets Humans atorgat per ASOPXI, el premi Joan Pallarés a Mitjans de comunicació per la divulgació social. i el premi de la Fundació FECAC.
Ha estat membre de la Junta de Govern del Col·legi de Periodistes de Catalunya i degà en funcions fins a les eleccions del 2006.
Va posar en marxa durant el seu mandat a COM Ràdio el primer canal (LatinCOM) dedicat als nouvinguts en OM i la plataforma Sindicada 2.0 que permet la distribució asincrònica de productes de COMRàdio, ofereix nous formats per complementar la producció pròpia de les emissores municipals, promociona les produccions audiovisuals locals i serveix per intercanviar produccions entre emissores municipals.
Com a consultor audiovisual independent ha participat en les III Jornades de Ràdio 2.0 celebrades a Madrid el 30 d'octubre de 2012

## Referències

* ↑ «COM Ràdio és la crossa de les emissores municipals». El Punt, 04-04-2010. [Consulta: 19 desembre 2010].
* 1 2 «Entrevista a Francesc Triola del programa Totsxtots». PortalSocial.net. Arxivat de l'original el 2006-05-24. [Consulta: 19 desembre 2010].
* ↑ «“Tots x tots”, Premi de Comunicació i Benestar Social l'any 2000». COM Ràdio. Arxivat de l'original el 2010-04-21. [Consulta: 19 desembre 2010]. (àudio)
* ↑ «“Tots x tots” menció especial de l'Institut dels Drets Humans, l'any 1999». COM Ràdio. [Consulta: 19 desembre 2010]. (àudio)
* ↑ «Tots per tots, guardonat ahir amb el Premi Joan Alsina». Lamalla.cat, 20-09-2003. [Consulta: 19 desembre 2010].
* ↑ «Premis Nit de la Visió». B1+B2+B3. [Consulta: 19 desembre 2010].
* ↑ «COMRàdio guardonada amb el Premi Fundació FECAC». Lamalla.cat, 16-02-2009. [Consulta: 19 desembre 2010].
* ↑ «Juliol de 2010. L'entrevista, Francesc Triola.». COM Ràdio, 14-07-2010. [Consulta: 19 desembre 2010].

## Enllaços externs

* Programes de ràdio dels que Francesc Triola ha format part, a La ràdio a la carta Arxivat 2010-10-20 a Wayback Machine.
III Jornadas Radio 2.0 Madrid 2012 http://bcnjournal.com/iii-jornadas-de-radio-2-0-madrid-2012/%5BEnllaç+no+actiu%5D
# Ruth (Califòrnia)

Ruth és un lloc designat pel cens situat al comtat de Trinity al estat nord-americà de Califòrnia. L'any 2010 tenia 195 habitants.

## Referències

* ↑ «GNIS Detail - Ruth Census Designated Place». [Consulta: 6 desembre 2020].
# Andrei Kàixetxkin

Andrei Grigórievitx Kàixetxkin (en rus Андрей Григорьевич Кашечкин), Khizilordà, 21 de març de 1980) era un ciclista kazakh que fou professional entre 2001 i 2013.
L'agost de 2007, va donar positiu en un control intern. El ciclista seguia el mateix procediment que el seu compatriota Aleksandr Vinokúrov també trobat positiu en un control un mes abans. Dies després va ser expulsat de l'equip Astana, i fou sancionat amb dos anys de suspensió.
El 2010 fitxa per l'equip Lampre-Farnese Vini i l'any següent va al nou Astana Qazaqstan Team on va acabar la seva carrera.
Del seu palmarès destaquen el Gran Premi de Fourmies, la Volta a Saxònia i sobretot una etapa a la Volta a Espanya de 2006, en una edició on va acabar tercer.

## Palmarès

* 2000
** 1r al Triptyque des Barrages
* 2001
** 1r a La Côte Picarde
** 1r al Triptyque des Monts et Châteaux
* 2004
** 1r a la Volta a Saxònia
** 1r al Gran Premi de Fourmies
* 2006
** Campió del Kazakhstan en ruta
** Vencedor d'una etapa al Volta a Espanya
** Vencedor d'una etapa a la París-Niça

### Resultats al Tour de França

* 2005. 19è de la classificació general
* 2007. Exclòs amb tot l'equip després del positiu d'Aleksandr Vinokúrov
* 2012. 78è de la classificació general
* 2013. Abandona (3a etapa)

### Resultats a la Volta a Espanya

* 2002. Abandona
* 2006. 3r de la classificació general. Vencedor d'una etapa 1r de la combinada
* 2010. 16è de la classificació general
* 2011. 89è de la classificació general
* 2012. 38è de la classificació general

## Referències

* ↑ Kashechkin, nuevo positivo
* ↑ El Astaná expulsa a Kashechkin
* ↑ Inicialment 18è, però 16è amb l'expulsió d'Ezequiel Mosquera Míguez i David García Dapena

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Andreas Klier

Andreas Klier (Múnic, 15 de gener de 1976) és un ciclista alemany, que fou professional de 1996 fins al 2013.
Els seus millors resultats els obtingué en les clàssiques flamenques, guanyant la Gant-Wevelgem de 2003 i quedant en segona posició del Tour de Flandes de 2005.
L'agost del 2013, Klier va admetre haver consumit EPO, hormones del creixement, cortisona i transfusions de sang per millorar el seu rendiment del 1999 fins al 2006. Aquesta confessió va fer que l'USADA el sancionés amb 6 mesos i la pèrdua de resultats des del 21 de juliol de 2005 fins al final de la seva carrera.

## Palmarès

* 1994
** 1r als Tres dies d'Axel
** 1r al Trofeu Karlsberg
* 2002
** 1r al Gran Premi Jef Scherens
* 2003
** 1r a la Gant-Wevelgem
* 2007
** Vencedor d'una etapa de la Volta a Espanya

### Resultats a la Volta a Espanya

* 1999. 74è de la classificació general
* 2004. Abandona (6a etapa)
* 2005. 107è de la classificació general
* 2007. Abandona (15a etapa). Vencedor d'una etapa
* 2011. 158è de la classificació general

### Resultats al Tour de França

* 2000. 105è de la classificació general
* 2009. 155è de la classificació general
* 2010. 168è de la classificació general

### Resultats al Giro d'Itàlia

* 1999. 78è de la classificació general

## Referències

* ↑ «Klier, en Gante-Wevelgem». El Mundo Deportivo, 10-04-2003, p. 52 [Consulta: 4 abril 2015].
* ↑ «Boonen escapa a ocho km de meta y gana en solitario». El Mundo Deportivo, 04-04-2005, p. 53 [Consulta: 4 abril 2015].
* 1 2 3 4 5 6 7 Klier confiesa su dopaje desde 1999 hasta 2006 biciciclismo.com

## Enllaços externs

* Fitxa d'Andreas Klier a sitiodeciclismo.net
* Palmarès d'Andreas Klier a letour.fr
# Pierre-Henri Menthéour

Pierre-Henri Menthéour (Alger, Algèria, 9 de maig de 1960 - 12 d'abril de 2014) va ser un ciclista francès, professional entre 1982 i 1986. En aquests anys va compartir equip amb Joop Zoetemelk i Laurent Fignon. La seva principal victòria fou una etapa del Tour de França de 1984. El 2012 va admetre el dopatge durant la seva carrera.
El seu germà Erwann també fou ciclista professional.
Una vegada retirat va treballar com a periodista i càmera de televisió, treballant en la cobertura del Tour de França per Eurosport, però també treballant en altres àrees. Va guanyar un premi per un documental sobre l'Afganistan el 2008 que va fer per a la sèrie de televisió francesa Envoyé spécial.

## Palmarès

* 1983
** Vencedor d'una etapa del Tour de l'Avenir
* 1984
** 1r al Tour de l'Aude i vencedor d'una etapa
** 1r a Concorneau
** Vencedor d'una etapa del Tour de França
* 1992
** 1r al Tour de Finisterre
* 1995
** 1r al Premi Gilbert Bousquet

### Resultats al Tour de França

* 1982. 51è de la classificació general
* 1984. 55è de la classificació general. Vencedor d'una etapa

### Resultats a la Volta a Espanya

* 1981. 53è de la classificació general

### Resultats al Giro d'Itàlia

* 1984. Abandona

## Referències

* ↑ «MENTHÉOUR Pierre-Henry». [Consulta: 5 octubre 2024].
* ↑ «Décès de Pierre-Henri Mentheour – Disparition» (en french). L'Equipe, 21-08-2013. [Consulta: 13 abril 2014].
* ↑ Cyclisme : « Je me suis dopé et je ne regrette rien. Ne les jugez pas ! » rue89.nouvelobs.com 18 July 2012
* 1 2 Cossins, Peter. «Renault: The best Tour de France team ever?». cyclingnews.com, 22-07-2014. [Consulta: 28 març 2016].

## Enllaços externs

* Fitxa de Pierre-Henri Menthéour a sitiodeciclismo.net
# Pippa Norris

Pippa Norris (Londres, 10 de juliol de 1953) és una politòloga i professora universitària anglesa.
Estudià ciències polítiques i filosofia a la Universitat de Warwick, i va obtenir un màster i el doctorat a la London School of Economics. Abans d'unir-se a Harvard el 1993, va ensenyar polítiques a la Universitat d'Edimburg. Ha estat professora de la càtedra McGuire de Política Comparada a la John F. Kennedy School of Government de la Universitat Harvard. També imparteix docència com a professora de relacions governamentals i internacionals a la Universitat de Sydney, i és fundadora i directora del projecte de recerca Electoral Integrity Project, vinculat a les dues universitats. El seu camp d'investigació es basa en la recerca comparada de l'opinió pública i els processos electorals, les institucions i cultures polítiques, la política del gènere i les comunicacions polítiques.
Ha treballat com a consultora de l'ONU, l'OSCE, l'Intitute for Democracy and Electoral Assistance (IDEA), la UNESCO, el Consell d'Europa, NED i el PNUD. Ha estat professora visitant a diverses universitats d'arreu del món, com ara Otago, Oslo, Essex, Columbia, Califòrnia-Berkeley, Ciutat del Cap, Sydney i la Universitat Nacional Australiana.

## Publicacions

* A Virtuous Circle: Political Communications in Postindustrial Societies (2000)
* Digital Divide: Civic Engagement, Information Poverty, and the Internet Worldwide (2001)
* Democratic Phoenix: Reinventing Political Activism (2002)
* Rising Tide: Gender Equality and Cultural Change Around the World (2003) (amb Ronald Inglehart)
* Electoral Engineering: Voting Rules and Political Behavior (2004)
* Sacred and Secular: Religion and Politics Worldwide (2004)
* Driving Democracy: Do Power-Sharing Institutions Work? (2008)
* Democratic Deficit: Critical Citizens Revisited (2011)
* Making Democratic Governance Work: The Impact of Regimes on Prosperity, Welfare and Peace (2012)
* Why Electoral Integrity Matters (2014)
* Why Elections Fail (2015)
* Why American Elections Are Flawed (And How to Fix Them) (2017)
* Cultural Backlash: Trump, Brexit, and Authoritarian Populism (2019) (amb Ronald Inglehart)

## Referències

* 1 2 3 «Pippa Norris». Revista Idees. Centre d'Estudis de Temes Contemporanis de la Generalitat de Catalunya [Consulta: 2 agost 2020].
* ↑ «Pippa Norris - new Honorary Doctorate at the University of Bergen». Universitat de Bergen. [Consulta: 3 agost 2020].
* ↑ «Pippa Norris». Intitute for Democracy and Electoral Assistance (IDEA). [Consulta: 3 agost 2020].
# Penicil·lina semisintètica

Les penicil·lines semisintètiques són antibiòtics del grup dels β-lactàmics (concretament penicil·lines) que s'obtenen mitjançant la modificació química de derivats de la penicil·lina G.
Típicament, el disseny industrial del procés s'inicia per mitjà de la producció de penicil·lina G per fermentació o, en alguns casos, penicil·lina V. Després de la seva purificació, s'elimina la cadena lateral mitjançant l'enzim penicil·lina acilasa, cosa que dona lloc al nucli àcid 6-aminopenicil·lànic. Finalment, aquest compost es modifica químicament per donar lloc a un antibiòtic amb característiques millorades.
Les penicil·lines semisintètiques, àmpliament utilitzades, presenten alguns avantatges enfront les penicil·lines naturals: estabilitat al pH àcid, resistència a betalactamases codificades per plasmidis o cromosomes, espectre d'acció ampliat, etc.

## Referències

* ↑ Crueger, Wulf; Crueger, Anneliese. A texbook of industrial microbiology. 2. Sunderland: Sinauer Associates, 1989. ISBN 0878931317.